|  |  |  |
| --- | --- | --- |
| **Tantárgy neve:**  **Helyi termékpálya és erőforrás-menedzsment** | **Kód:**  **LMT\_GG227G2** | **Kreditszáma: 2** |
| A tanóra típusa[[1]](#footnote-1): **gyakorlat** és száma: **12 óra/félév** | | |
| A számonkérés módja (koll. / gyj. / egyéb[[2]](#footnote-2)): **gyakorlati jegy** | | |
| A tantárgy tantervi helye (hányadik félév): **3. félév** | | |
| Előtanulmányi feltételek *(ha vannak)*:**Regionális és területi fejlesztés** | | |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása | | |
| **A kurzus célja**: A helyi termékpálya és erőforrás-menedzsment kurzus kiválóan kiegészíti a helyi fejlesztési koncepcióalkotás tantárgyát, mivel egy kisrégió fejlesztési potenciáljának kiaknázásához nagyban hozzájárulnak az adott térség jellemző természeti és társadalmi erőforrásai, tradicionális, helyi termékei. Hazai és más uniós tagországok kistérségeinek, LEADER csoportjainak fejlesztési tervén keresztül mutatjuk be a terület és településfejlesztéshez nélkülözhetetlen, az adott geográfiai térben rendelkezésre álló helyi erőforrásokat. Ezt kiegészítendő, projektpéldákat elemzünk az adott régióra jellemző helyi javak termékfejlesztésével és piacra jutásával kapcsolatban. A hallgatók ezáltal megismerik azokat a helyben termelt, feldolgozott és piacra juttatott legfontosabb termékeket, amelyek jelentősége meghatározó a helyi gazdaságban, és amelyek az adott térség arculatának fő motívumát is alkothatják. Külön kitérünk az eredettanúsítványok és a különféle minősítések törvényi mechanizmusaira, köztük a biogazdálkodás során követendő kikötések és szabályozások előírásaira is.  **A kurzus rövid tartalma:**   * egy kijelölt mintarégióban a helyi természeti és társadalmi erőforrások feltárása, becslése, elemzése * helyi erőforrás felhasználási stratégia összeállítása, érdekeltek bevonásának feltételei, formái * a mikro- és kisvállalkozások jelentősége a vidéki térségekben * együttműködések a helyi termékpálya beindítására Németországban a LEADER, a Regionen Aktiv és a Dorf Vital programok alapján * a hazai kisrégiós termékpálya-menedzsment mintapéldái * az együttműködések tervezése, működtetése, logisztikája * a piacra jutás menedzsmentje, és marketingje * helyi termékek minősítési rendszerei, eredettanúsítványok   **A kurzus által megerősített kompetenciák:**  A helyi környezeti erőforrások jelentőségének felismerése, fejlesztési stratégiába rendezése. A különböző erdő- és mezőgazdasági termékek termékpálya stratégiájának kidolgozása. Helyi termékek piacra jutásának menedzselése, a biotermelésre vonatkozó szabályok és előírások ismerete, helyi marketingstratégia összeállítása | | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| **Kötelező irodalom:**  Bora Gyula - Korompai Attila, A természeti erőforrások gazdaságtana és földrajza, Aula Kiadó Kft. 2001, p. 440, ISBN 963947827X  Kozma Gábor, Terület- és településmarketing. Kossuth Egyetemi Kiadó Debrecen, 2002, p. 166  Radics László, Az ökológiai gazdálkodás. Általános kérdések, növénytermesztés, állattenyésztés. Dinasztia Kiadó-Ház Rt. Budapest 2001, p.316, ISBN 9636573298  [Malcolm Moseley](http://www.uk.sagepub.com/authorDetails.nav?contribId=522880), Rural Development Principles and Practice, *SAGE Publications Ltd* 2003, p. 240, ISBN 9780761947660  **Ajánlott irodalom:**  Friedel, Rainer / Spindler, Edmund A, Nachhaltige Entwicklung ländlicher Räume - Chancenverbesserung durch Innovation und Traditionspflege, VS Research 2009, p. 503, ISBN: 978-3-531-16542-4  Tadlock Cowan, Value-Added Agricultural Enterprises in Rural Development Strategies, Nova Science Publisher Inc. 2003, p. 59, ISBN 1-59033-819-7  Ulrich Ermann, Regionalprodukte, Franz Steiner Verlag 2005, p. 320, ISBN 978-3-515-08699-8  [Simone Maier](http://www.vdf.ethz.ch/autoren/autoren.asp?autorNN=Maier#Maier_Simone), Bioprodukte in der Schweizer Gastronomiebranche, VDF Hochschulverlag AG 2002, p. 244, ISBN 978-3-7281-2836-2 | | |
| **Tantárgy felelőse** (*név, beosztás, tud. fokozat*)**: Dr. Patkós Csaba, főiskolai docens, PhD** | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:** | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)